b"\n_START_ARTICLE_\nMeco\n_START_SECTION_\nHist\xc3\xb2ria\n_START_PARAGRAPH_\nHi ha restes arqueol\xc3\xb2giques de l'edat del ferro i d'una necr\xc3\xb2poli romana. A l'origen va poder ser una finca agr\xc3\xadcola romana dedicada al cultiu del blat, i en \xc3\xa8poca musulmana un assentament per a emmagatzematge de blat. Despr\xc3\xa9s de la reconquesta de la Marca Mitjana per Alfons VI de Castella en la pen\xc3\xbaltima d\xc3\xa8cada del segle XI va passar a formar part del Comuna de Vila i Terra de Guadalajara. El 18 d'agost de 1430 el rei Joan II de Castella don\xc3\xa0 la vila al Marqu\xc3\xa8s de Santillana, I\xc3\xb1igo L\xc3\xb3pez de Mendoza, heretant-la m\xc3\xa9s tard el seu segon fill, \xc3\x8d\xc3\xb1igo L\xc3\xb3pez de Mendoza y Figueroa, Comte de Tendilla. El fill d'aquest, tamb\xc3\xa9 del mateix nom, afegir\xc3\xa0 al mayorazgo el t\xc3\xadtol de marquesat de M\xc3\xb3ndejar despr\xc3\xa9s de comprar aquesta vila als Reis Cat\xc3\xb2lics. En l'any 1801, Alcal\xc3\xa1 de Henares se separa de la intend\xc3\xa8ncia de Toledo i es converteix al capdavant del partit administratiu, quedant Meco separat tamb\xc3\xa9 de Guadalajara i passant a formar part del partit d'Alcal\xc3\xa1 de Henares."